د افغانستان اسلامی امارت د لوړو زده کړو وزارت رڼا پوهنتون د قرآنکریم عقلی او ساینسی اعجاز لېکونکی: ارشاد احمد محرابی استاد : جاسر احمد شېرذاد موضوع : د قرآنکریم عقلی او ساینسی اعجاز لیکوال: ارشاد احمد محرابی استاد : جاسر احمد شېرذاد فهرست فضا ته تګ کول: د کائناتو پیدایښت: د منی یا ( سپرم) پیدا کیدل: غرونه: دماغ اکبر : حَامِداً وَمُصَلِّیَاً اَمَّا بَعدُ: فقد قال الله تبارک وتعالی فی القرآن المجید اعوذ بالله من الشیطان الرجیم بسم الله الرحمان الرحیم ( یَا مَعشَرَالجِِنِّ وَالاِنسِ اِنِ استَطَعتُم اَن تَنفُذُا مِن اَقطَارِالسَمواتِ وَالاَرضِ فَانفُذُوا لَا تَنُفذُونَ اِلَّا بِِسُلطَان) صدق الله العظیم قرآن کریم د الله تعالی له لورې په محمد ص باندې نازل شوی کتاب دی او دا خبره یقینی ده چې الله تعالی د دنیا او کایناتو له پیدایښت نه مخکې ډیر ښه عالم وه نو په قرآن کریم کې یې هغه څه په صراحت سره بیان کړی چې نننی ساینس او معاصر علوم یې ثابتوی چې ځینې یې په لاندې ډول دی فضا ته تګ کول: الله تعالی د سورة الرحمان په پورته ذکر شوی آیت کې داسې فرماییترجمه( ای د پیریانو او انسانانو ټولنې که چیرته کولی شی چې د اسمان اطرافو او د ځمکی ټولو اړخونو ته وخیږی نو وخیږی خو ستاسو ختل به په سلطان ( زیات مصرف او لګښت ) باندې کیږی فضا ته لومړی پورته شوی کس وایی چې ددې آیت په لوستلو په دې و پوهیده چې فضا ته ختل ممکن دی نو خپلې هڅې یې شروع کړې او بالآخره بریالی شو د همدې مبارک آیت په وروستۍ برخه کې د سلطان یادونه شوې ده او د عربی ژبی علماء وایی چې سلطان په یوې پروژې یا یو څه باندې په پوره حاکمیت او علم سره ننوتلو ته وایی نو له دې نه معلومیږی چې په فضا کې پروژې او کارونه تر سره کول هم ممکن دی چې نننی ساینس یې ښکاره دلیل دی او قرآن کریم ورته ۱۴۰۰ کاله مخکې اشاره کړې ده د کائناتو پیدایښت: د کاسمولوژی تیوری او څیړنې داښیی چې یو وخت ټول کائنات هیڅ شی هم نه ول بلکې یو دود او لوګی او کثافت لرونکی تاوده ګازونه ول او همدا د معاصر کاسمولوژی علم یو مهم اصل دی او په قرآن کریم کې الله تعالی ۱۴۵۰کاله مخکې همدا یادونه کړې ده چې په سورة الدخان کې داسې فرمایی( ثُمَّ استَوَی اِلی السَّمَاءِ وَ هِیَ دُخَانٌ) ترجمه بیا یې اسمان ته اراده وکړه او حال دا چې اسمان یو دود او لوګی وه همدغه د کائناتو پیدایښت او اصلیت چې په کوم شکل معاصر ساینس ثابتوی کټ مټ همهغسې قران کریم ۱۴۵۰ کاله مخکې بیان کړی دی په دې هکله د جرمنی د کیونیخ پوهنتون د جیولوژی نامتو پروفیسور ډاکټر الفرید کرونر وایی ( سوچ وکړئ محمد له کومه ځایه پوهیده. زه فکر کوم چې دا ناممکنه ده چې ۱۴ پیړی مخکې دې څوک د کایناتو په منشا او اصل پوه وی ځکه ټکنالوژی په نوی عصر کې د ډیرو لوړو تکنالوژیکی میتودونو په مرسته دا معلومه کړه چې کاینات اول یوازې یو دوده او لوګی وه په قران کریم کې یې ۱۴ پیړی وړاندې یادونه کول د قران کریم اعجاز او د علمیت ستر نښان دی ځکه هغه وخت کې نه هستوی فزیک موجود وه او نه هم دا وسایل د منی یا ( سپرم) پیدا کیدل: په دې هکله الله تعالی په سورة الطارق کې داسې فرمایی ( نو انسان دې وګوری چې له څه شی څخه پیدا شوی دی بیشکه له ټوپ وهونکو اوبو ( منیو) نه پیداشوی چې هغه او به د ملا او سینې له منځه راوزی همدغه خبره معاصر طب ثابتوی چې د نارینه سپرم په ملاکې جوړیږی او د ښځینه سپرم په سینو کې جوړیږی نو دا د قران کریم د اعجاز او علمیت بل ښکاره او څرګنده مثال دی دماغ اکبر : په دې هکله الله تعالی په قرآن کریم کې داسې فرمایی د هغه سړی په هکله چې پیغمبر علیه السلام به یې اذیت کاوه ( که چیرته دی له خپل کار نه منع نه شی نو مونږ به یې د تندی له اولې برخې نه ونیسو هغه تندی چې دروغجن او ګناه کوونکی دی) دلته ولې د ټول بدن یادونه نه ده شوې چې یوازې د تندی یادونه شوې ده؟ د همدې سوال په ځواب کې معاصر د دماغ پیژندنې علم ( فیزیولوژی) ثابتوی چې د انسان په تندی کې د انسان دماغ اکبر ځای په ځای دی چې دنده یې د ابتدایی پلانونو جوړول ‘ هیجانات او وړاند وینې دی یعنی د انسان د ټولو پلانونو هغه که د خیر وی او که د ګناه د جوړولو مرکز د انسان دماغ اکبر دی چې په تندی کې ځای په ځای دی نو له همدې امله الله تعالی تندی ته ګناه ګار او دروغجن تندی ویلی دی او سزا یې هم تندی ته ورکول کیږی غرونه: د غرونو په اړه الله تعالی په قرآن کریم کې داسې فرمایی (وَالجِبَالَ اَوتَاداً) ترجمه مونږ غرونه د ځمکې په سر د میخ په شکل ګرځولی دی لکه څنګه چې د میخ زیاته برخه پله ځمکه کې وی نو غرونه هم الله تعالی همداسې یاد کړی دی همدا خبره امریکایی پروفیسور ( ایمریتیس فرانک پریس) چې د امریکا د پخوانی رییس جمهور جیمی کارتر د ساینسی چارو سلاکار او دولس کاله د واشنګټن د ساینس او ملی اکاډمی رییس وه په خپل کتاب ( ځمکه ) کې د غرونو په اړه داسې وایی زه د غرونو د جوړښت په اړه له زیاتو څیړنو وروسته دې نتیجې ته ورسیدم چې غرونه د مځکې لاندې بنیادی جرړې او ریښې لری او د ځمکې په سر د میخونو په شکل ایښودل شوی چې د ځمکې د زیات خوځښت مخنیوی کوی همدغه خبره الله تعالی ۱۴ پیړی وړاندې واضح او په صراحت سره بیان کړې چې غرونه مو د ځمکې په سر د میخونو په شکل ایښیی چې د خوځښت مخنیوی یې کوی